CELEX: 31981R0431
Language: el
Date: 1981-02-19 00:00:00
Title: Κανονισμός (ΕΟΚ) αριθ. 431/81 τής Επιτροπής τής 19ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 3429/80 «περί θεσπίσεως τών μέτρων διασφαλίσεως τά οποία εφαρμόζονται κατά είσαγωγή κονσερβών καλλιεργουμένων μανιταριών»

Avis juridique important

|

31981R0431

Κανονισμός (ΕΟΚ) αριθ. 431/81 τής Επιτροπής τής 19ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 3429/80 «περί θεσπίσεως τών μέτρων διασφαλίσεως τά οποία εφαρμόζονται κατά είσαγωγή κονσερβών καλλιεργουμένων μανιταριών»  

Επίσημη Εφημερίδα αριθ. L 047 της 20/02/1981 σ. 0027 - 0028

***** ΚΑΝΟΝΙΣΜΟΣ (ΕΟΚ) αριθ. 431/81 ΤΗΣ ΕΠΙΤΡΟΠΗΣ  της 19ης Φεβρουαρίου 1981  περί τροποποιήσεως του κανονισμού (ΕΟΚ) αριθ. 3429/80 «περί θεσπίσεως των μέτρων διασφαλίσεως τα οποία εφαρμόζονται κατά την εισαγωγή κονσερβών καλλιεργουμένων μανιταριών»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (2), και ιδίως το αρθρο 14 παράγραφος 2,  Εκτιμώντας:  ότι ο κανονισμός (ΕΟΚ) αριθ. 3429/80 (3) της Επιτροπής θέσπισε τα μέτρα διασφαλίσεως τα οποία εφαρμόζονται κατά την εισαγωγή κονσερβών καλλιεργουμένων μανιταριών·  ότι ο κανονισμός αυτός προβλέπει ότι, για να καθορισθούν οι ποσότητες που δεν υπόκεινται σε είσπραξη συμπληρωματικού ποσού, λαμβάνονται υπόψη τα παραδοσιακά εμπορικά ρεύματα με τις τρίτες χώρες που είναι προμηθευτές·  ότι για να καθορισθούν τα παραδοσιακά αυτά ρεύματα, γίνεται αναφορά στις ποσότητες για τις οποίες εκδόθηκαν πιστοποιητικά εισαγωγής κατά τη διάρκεια των ένδεκα πρώτων μηνών του 1980·  ότι πρέπει να προσαρμοσθούν οι λεπτομέρειες αυτές, για να ληφθεί υπόψη η ειδική κατάσταση της Ελλάδος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 2 του κανονισμού (ΕΟΚ) αριθ. 3429/80 αντικαθίσταται από το ακόλουθο κείμενο:  «Άρθρο 2  1. Χωρίς να θίγονται οι διατάξεις της παραγράφου 3, οι αιτήσεις πιστοποιητικών εισαγωγής για τις κονσέρβες καλλιεργουμένων μανιταριών ικανοποιούνται ως το 26% των ποσοτήτων για τις οποίες εκδόθηκαν πιστοποιητικά εισαγωγής κατά τη διάρκεια των ένδεκα πρώτων μηνών του 1980, για τα προϊόντα προελεύσεως κάθε χώρας που είναι προμηθευτής μέσα στο Κράτος μέλος στο οποίο ζητήθηκε το πιστοποιητικό εισαγωγής.Η απόδειξη σχετικά με τα πιστοποιητικά που ελήφθησαν από κάθε εισαγωγέα κατά την περίοδο που αναφέρεται παραπάνω πρέπει να προσκομίζεται στην αρμόδια υπηρεσία του Κράτους μέλους στο οποίο υποβλήθηκε η αίτηση.  Εν τούτοις, όσον αφορά την Ελλάδα, οι αιτήσεις πιστοποιητικών εισαγωγής ικανοποιούνται ως το 40% των ποσοτήτων που εισήχθησαν σ' αυτό το Κράτος μέλος κατά τους οκτώ πρώτους μήνες του 1980, προελεύσεως κάθε χώρας που είναι προμηθευτής.  Η απόδειξη σχετικά με τις εισαγόμενες ποσότητες στην Ελλάδα κατά την περίοδο που αναφέρεται παραπάνω παρέχεται με την παρουσίαση τελωνειακών εγγράφων για τη θέση του προϊόντος σε ελεύθερη κυκλοφορία.  2. Οι ολικές ποσότητες που προκύπτουν από την εφαρμογή της παραγράφου 1 αντιστοιχούν στην ακόλουθη κατανομή:  - Λαϊκή Δημοκρατία της Κίνας: 6 177 τόνοι,  - Κορέα: 1 022 τόνοι,  - Ταϊβάν: 306 τόνοι,  - Χόνγκ Κόνγκ: 54 τόνοι,  - Ισπανία: 384 τόνοι,  - Λοιπές (με εξαίρεση των χωρών  που αναφέρονται στο άρθρο 4): 21 τόνοι.  3. Στην περίπτωση που οι αιτήσεις πιστοποιητικών προέρχονται από πρόσωπα:  - που δεν έχουν λάβει πιστοποιητικά για τα εν λόγω προϊόντα κατά τους ένδεκα πρώτους μήνες του 1980, ή  - για την Ελλάδα, που δεν έχουν εισαγάγει προϊόντα κατά τους οκτώ πρώτους μήνες του 1980,  οι αιτήσεις αυτές ικανοποιούνται στο σύνολο τους σε κάθε Κράτος μέλος μέσα σε όρια 5 % της ολικής ποσότητας για την οποία είναι δυνατόν να εκδοθούν πιστοποιητικά εισαγωγής σ' αυτό το Κράτος μέλος σύμφωνα με την παράγραφο 1.  Οι αιτήσεις που αναφέρονται στον παρόντα κανονισμό πρέπει να υποβληθούν το αργότερο έως τις 15 Ιανουαρίου 1981.  Για την Ελλάδα, οι αιτήσεις αυτές πρέπει να υποβληθούν το αργότερο την 6η Μαρτίου 1981.  Τα Κράτη μέλη εκδίδουν, την 22α Ιανουαρίου 1981, τα πιστοποιητικά εισαγωγής που αντιστοιχούν στις αιτήσεις αυτές και προβαίνουν σε μια δίκαιη κατανομή της ποσότητος που αναφέρεται στο πρώτο εδάφιο προς όφελος όλων των αιτούντων.  Όσον αφορά την Ελλάδα, η έκδοση λαμβάνει χώρα την 13η Μαρτίου 1981.  4. Κατά παρέκκλιση του άρθρου 4 του κανονισμού (ΕΟΚ) αριθ. 2104/75 (1), τα πιστοποιητικά που εκδίδονται σύμφωνα με το παρόν άρθρο ισχύουν έως τις 31 Μαρτίου 1981.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 360 της 31. 12. 1980, σ. 16.  (3) ΕΕ αριθ. L 358 της 31. 12. 1980, σ. 66.  (1) ΕΕ αριθ. L 214 της 12. 8. 1975, σ. 20.